Ο Γιάννης και η Βίκυ είναι δύο φιλόξενοι οικοδεσπότες και έχουν φτιάξει έναν εξαιρετικό χώρο διαμονής με πολύ μεράκι και υπέροχη θέα.
Φρόντισαν να μας οδηγήσουν, ακόμη και πολύ αργά τη νύχτα, στο δωμάτιο και να μας δώσουν όλες τις απαραίτητες πληροφορίες. Ο χώρος βρίσκεται λίγο πιο έξω από το χωριό, 10 λεπτά περπάτημα, κι έχει θέα τη θάλασσα. Με το που φτάνει κανείς, έχει την ευκαιρία να χαλαρώσει από το πολύωρο ταξίδι του πλοίου πίνοντας την παραδοσιακή ψημένη ρακή που του προσφέρεται. Το δωμάτιο είναι ολοκαίνουριο, πεντακάθαρο, με πολύ όμορφη και προσεγμένη διακόσμηση.
Ιδανικό για όσους απολαμβάνουν τόσο τις βόλτες στο νησί, όσο και τη χαλάρωση σε ένα ζεστό και φιλόξενο χώρο με υπέροχη βεράντα και θέα.
Το συνιστώ ανεπιφύλακτα!